Prentútgáfa Stundarinnar kemur næst út þann 24. janúar . Þessi grein er rúmlega 8 mánaða gömul . Lagalegi fyrirvarinn við orkupakkann verður aðeins settur í reglugerðina Ríkisstjórnin sagði að þingsályktunartillagan um innleiðingu þriðja orkupakkans „ innihéldi fyrirvara “ er lúta að grunnvirkjum yfir landamæri . Samkvæmt svörum utanríkisráðuneytisins verður fyrirvarinn settur í reglugerðina en ekki bundinn í sett lög eða ályktunarorð frá Alþingi . Ríkisstjórn Íslands sendi út fréttatilkynningu þann 22. mars um að ákveðið hefði verið að leggja fyrir Alþingi þingsályktun um innleiðingu þriðja orkupakkans . „ Tillagan inniheldur fyrirvara um að áður en grunnvirki verði reist sem gera mögulegt að flytja raforku milli Íslands og orkumarkaðar Evrópusambandsins verði lagagrundvöllur gerðanna endurskoðaður og komi ákvæði hennar sem varða tengingar yfir landamæri ekki til framkvæmda fyrr en að þeirri endurskoðun lokinni , “ segir í tilkynningunni . Ísland er jafn bundið og áður til þess að innleiða ákvæði þriðja orkupakkans . Því er ekki úr vegi að spyrja af hverju lagalegi fyrirvarinn var ekki hafður í tillögunni sjálfri . Hvorki er að finna þennan lagalega fyrirvara í þeim innleiðingarfrumvörpum né í þingsályktunartillögu sem ferðamála - , iðnaðar - og nýsköpunarráðherra hefur lagt fram í tengslum við þriðja orkupakkann . “ Verði þessi þingsályktunartillaga samþykkt verður reglugerð ( EB ) nr. 713 / 2009 innleidd í íslenskan rétt með hefðbundnum hætti í samræmi við 7. gr . Samhliða eru lögð fram þingmál frá ferðamála - , iðnaðar - og nýsköpunarráðherra , þ.e. frumvarp til laga um breytingu á raforkulögum og þingsályktun um breytingu á þingsályktun um stefnu stjórnvalda um uppbyggingu flutningskerfis raforku , þar sem kveðið er á um að ekki verði ráðist í tengingu raforkukerfis landsins við raforkukerfi annars lands í gegnum sæstreng nema að undangengnu samþykki Alþingis . “ „